Leikur sem kennsluaðferð : áherslur í leikskólum og á yngsta stigi grunnskóla
Verkefnið er lokaverkefni til B.Ed. prófs í leikskólakennarafræði við Menntavísindasvið Háskóla Íslands. Verkefninu er skipt upp í þrjá hluta. Fyrsti hlutinn fjallar um leik á fræðilegan hátt, hver eru einkenni leiks, leik sem kennsluaðferð og samfellu á milli leik- og grunnskóla. Þá verður fjallað um helstu fræðimenn sem hafa lagt fram kenningar um leikinn og helstu leikgerðir. Annar hluti fjallar svo um leik í leikskóla, hvernig umhverfið og dagskipulagið ýtir undir leikinn og hvert sé hlutverk leikskólakennara. Þriðji hlutinn fjallar um grunnskólann, hvaða sess leikur skipar í grunnskólastarfi og hvort tækifæri sé til þess að vinna með leikinn í umhverfi og skipulagi grunnskólanna sem settar eru skorður af Aðalnámskrá grunnskóla. Rannsóknarspurningin sem lagt var upp með að svara er hvernig vinna leikskólar og yngsta stig grunnskóla með leikinn sem kennsluaðferð? en kennsluaðferðir þessara tveggja skólastiga eru talsvert ólíkar.
BEd ritgerðir, Leikskólakennarafræði, Leikur, Kennsluaðferðir, Leikskólastarf, Yngsta stig grunnskóla
Networked Digital Library of Theses and Dissertations